Vahekohus e. arbitraaž on alternatiivse vaidluste lahendamise vorm, milles õigusliku vaidluse osapooled annavad oma seisukohad sõltumatule kolmandale osapoolele  otsustamiseks. Vahekohtu eeliseks kohtu ees on see, et pooled saavad tulemust suuremal määral kontrollida ning samuti suurem konfidentsiaalsus. Tüüpiliseks näiteks Eesti vahekohtust on Eesti Kaubandus-Tööstuskoja Arbitraažikohus.    Kui Eesti vahekohus on teinud Teie kasuks kohtuotsuse, kuid võlgnik elab või tema vara asub mõnes teises riigis ning otsust ei saa Eestis täita, siis peate esitama Eesti vahekohtu otsuse tunnustamise taotluse välisriigi kohtule, et otsust saaks täita võlgniku elukohas  või tema vara asukohas.    Üldjuhul selleks, et ühe riigi vahekohtuotsust oleks võimalik teises riigis täita, peab olema nende riikide vahel sõlmitud rahvusvaheline leping (nt õigusabileping, mõlemad riigid on ühinenud vastava konventsiooniga vms). Niisuguse lepinguga määratakse kindlaks nõuded, millele otsus peab vastama, et teisel riigil oleks seda võimalik tunnustada. Täitmise eelduseks on otsuse tunnustamine ja täidetavaks tunnistamine. Rahvusvahelise lepinguga sätestatakse ka asutused, mille  kaudu dokumendid peavad liikuma. Eestis on keskasutuseks Justiitsministeerium.    Põhiline viis vahekohtuotsuste tunnustamiseks on Välisriigi vahekohtu otsuste tunnustamise ja täitmise konventsiooni, sõlmitud New Yorgis 10.06.1958, alusel. Konventsiooni leiate siit. Konventsioon rakendub Eesti suhtes alates 28.11.1993 tehtud vahekohtuotsuste suhtes.    Konventsiooni osalisriigid leiate  siit. Osalisriigid veebruar 2010 seisuga on järgnevad: Afganistan, Albaania, Antigua ja Barbuda, Alžeeria, Ameerika Ühendriigid, Araabia Ühendemiraadid, Argentiina, Armeenia, Austraalia, Austria, Aserbaidžaan, Bahama, Bahrein, Bangladesh, Barbados, Belgia, Benin, Boliivia, Bosnia ja Hertsegoviina, Botswana, Brasiilia, Brunei, Bulgaaria, Burkina Faso, Cook'i saared, Costa Rica, Djibouti, Dominica, Dominikaani Vabariik, Ecuador, Eesti, Egiptus, El Salvador, Elevandiluurannik, Filipiinid, Gabon, Ghana, Gruusia, Guatemala, Guinea, Haiti, Hiina, Hispaania, Holland, Honduras, Horvaatia, Iirimaa, Iisrael, India, Indoneesia, Iraan, Island, Itaalia, Jaapan, Jamaica, Jordaania, Kambodža, Kamerun, Kanada, Kasahstan, Katar, Keenia, Kesk-Aafrika Vabariik, Kolumbia, Korea, Kreeka, Kuuba, Kuveit, Kõrgõzstan, Küpros, Laos, Leedu, Lesotho, Libeeria, Liibanon, Luksemburg, Lõuna-Aafrika Vabariik, Läti, Madagaskar, Makedoonia, Malaisia, Mali, Malta, Maroko, Marshalli saared, Mauritaania, Mauritius, Mehhiko, Moldova, Monaco, Mongoolia, Montenegro, Mosambiik, Nepal, Niger, Nigeeria, Nikaraagua, Norra, Omaan, Pakistan, Panama, Paraguai, Peruu, Poola, Portugal, Prantsusmaa, Püha Tool, Rootsi, Rumeenia, Rwanda, Saint Vincent ja Grenadiinid, Saksamaa, Sambia, San Marino, Saudi Araabia, Senegal, Serbia, Singapur, Slovakkia, Sloveenia, Soome, Sri Lanka, Süüria, Šveits, Zimbabwe, Taani, Tai, Tansaania, Trinidad ja Tobago, Tuneesia, Tšehhi, Tšiili, Türgi, Uganda, Ukraina, Ungari, Uruguai, Usbekistan, Uus-Meremaa, Valgevene, Venemaa, Venezuela, Vietnam ja Ühendkuningriigid.    Kui Teile huvipakkuv riik ei ole konventsiooni osalisriigiks, peaksite omal algatusel uurima vastava riigi kohtust, kas Eesti vahekohtuotsuse tunnustamine ja täitmine on üldse võimalik. Kui on, siis mis dokumente mis keeles ja kuhu selleks esitama peab ning kui suur on kohtulõiv.    Kui võlgnik elab mõnes konventsiooni eelnimetatud osalisriigis (edaspidi välisriik), tuleb  pöörduda Eesti Justiitsministeeriumi poole ja esitada taotlus vahekohtuotsuse tunnustamiseks ja täitmisele pööramiseks antud konventsiooni alusel vastavas välisriigis.    Taotluses välisriigi pädevale asutusele tuleb näidata taotleja ja võlgniku isikuandmed ja aadress ning pangarekvisiidid, kuhu sisse nõutud rahasumma üle kanda. Rahvusvahelise ülekande puhul ei piisa tavapärasest arveldusarvenumbrist ning konto omaniku nimest - palume pöörduda panga poole ning küsida antud välisriigist ülekande  saamiseks / tegemiseks vajalikke andmeid (näiteks SWIFT ja IBAN koodid, panga juriidiline nimi ja aadress jne). Taotluse näidise leiate siit.    Soovitame endale jätta kõigist asjakohastest dokumentidest koopiad.    Vahekohtuotsuse tunnustamiseks on Teil vajalik kokku koguda järgnevad dokumendid: